Diari Oficial de la Generalitat Valenciana


Sumari del DOGV 7568, del 10-07-2015 (2015/6189)

RESOLUCIÓ de 23 de juny de 2015, de la Direcció General de Formació Professional i Ensenyances de Règim Especial, per la qual s'autoritzen determinats conservatoris professionals de música per a impartir assignatures optatives d'ensenyances professionals de Música a partir del curs acadèmic 2015-2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7568

Data del DOGV
:   10-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6189


Data del document
:   23-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 23 de juny de 2015, de la Direcció General de Formació Professional i Ensenyances de Règim Especial, per la qual s'autoritzen determinats conservatoris professionals de música per a impartir assignatures optatives d'ensenyances professionals de Música a partir del curs acadèmic 2015-2016. [2015/6189]  
El Decret 158/2007, de 21 de setembre, del Consell, pel qual s'establix el currículum de les ensenyances professionals de Música i es regula l'accés a estes ensenyances a la Comunitat Valenciana (DOCV 5606, 25.09.2007), establix en l'article 8 l'oferta obligatòria de les assignatures optatives: Complement Coral, Complement Pianístic, Creativitat i Música, Cultura Audiovisual, Estètica de la Música, Fonaments d'Informàtica Musical i Edició de Partitures, i Fonaments de Composició. Igualment, determina la possibilitat que els centres docents puguen proposar l'ampliació d'esta optativitat a altres assignatures, de manera que, amb això, se singularitze la seua oferta educativa establint itineraris formatius d'acord amb el projecte educatiu del centre i amb els interessos, motivacions i necessitats de l'alumnat que culminarà les ensenyances professionals de Música.  
A fi de possibilitar estos objectius, es va dictar l'Orde 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse les ensenyances elementals i professionals de Música i Dansa a la Comunitat Valenciana (DOCV 6522, 17.05.2011), i en el títol VI, Assignatures optatives en les ensenyances professionals de Música i Dansa, (articles 39, 41, 42 i 43), es fixen les condicions acadèmiques per a la impartició d'estes assignatures optatives de disseny propi, així com el procediment per a la seua autorització, entre les quals es conferix a la direcció general competent en ordenació acadèmica de les dites ensenyances la competència per a resoldre les sol·licituds presentades conforme a la dita norma. Així mateix, des de l'Administració es va dictar l'Orde 49/2015, de 14 de maig, de la Conselleria d'Educació, Cultura i Esport, per la qual es modifiquen aspectes de l'Orde 28/2011, de 10 de maig, de la Conselleria d'Educació, per la qual es regula l'admissió, l'accés i la matrícula, així com els aspectes d'ordenació general, per a l'alumnat que curse les ensenyances elementals i professionals de Música i Dansa a la Comunitat Valenciana (article 17, que modifica l'article 40, i article 18, que afig un nou apartat 6 a l'article 43 de l'Orde 28/2011, de 10 de maig).  
  
Correspon, per tant, procedir en conseqüència, i en virtut de la competència que em conferix l'article 43.5 de la mencionada Orde 28/2011, de 10 de maig, així com el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
S'autoritza els centres docents que s'indiquen en l'annex únic d'esta resolució perquè, a partir del curs 2015-2016, puguen impartir les assignatures optatives de disseny propi que s'hi detallen.  
  
Segon  
L'autorització es considerarà en tot moment condicionada al compliment de les condicions i els requisits que establix el capítol únic del títol VI, «Assignatures optatives en les ensenyances professionals de Música i Dansa», de l'Orde 28/2011, de 10 de maig, de la Conselleria d'Educació, anteriorment esmentada, així com els articles 17 i 18 de l'Orde 49/2015, de 14 de maig.  
  
Tercer  
La Direcció Territorial d'Educació, per mitjà de la concurrència oportuna del Servici d'Inspecció d'Educació, vetlarà per la implantació d'esta oferta i verificarà que s'ajuste a les normes que la regulen.  
  
Quart  
L'Administració educativa podrà eliminar d'ofici, en el catàleg d'assignatures optatives de disseny propi autoritzades en els centres, aquelles que no hagen tingut, durant dos cursos escolars seguits, l'alumnat mínim estipulat en la normativa vigent.  
  
Quint  
L'autorització concedida en esta resolució s'incorporarà al Registre de Centres Docents de la Comunitat Valenciana.  
  
València, 23 de juny de 2015.- El director general de Formació Professional i Ensenyances de Règim Especial: Marcial Díaz Garrigues.  
  
  
  
ANNEX  
  
Centre docent: Conservatori Professional de Música Mestre Tàrrega de Castelló de la Plana (Castelló). Codi: 66139458.  
Assignatures optatives autoritzades per als cursos quint i sext d'ensenyances professionals de Música:  
- Improvisació i Jazz.  
  
  
Centre docent: Conservatori Professional de Música de Llíria.  
Codi: 87923346.  
Assignatures optatives autoritzades per als cursos quint i sext d'ensenyances professionals de Música:  
- Iniciació al Jazz.  
  
  
Centre docent: Conservatori Professional de Música Josep Climent d'Oliva (València). Codi: 38017154.  
Assignatures optatives autoritzades per als cursos quint i sext d'ensenyances professionals de Música:  
- Fonaments de Direcció Coral i Instrumental.  
  
  
Centre docent: Conservatori Professional de Música Mariano Pérez Sánchez de Requena (València). Codi: 24927597.  
Assignatures optatives autoritzades per als cursos quint i sext d'ensenyances professionals de Música:  
- Fonaments de la Direcció Musical.  
  
  
Centre docent: Conservatori Professional de Música Número 2 de València. Codi: 43675875.  
Assignatures optatives autoritzades per als cursos quint i sext d'ensenyances professionals de Música:  
- Contrapunt rigorós.  
- Professional Recording Orchestra.